text: Formand: Vi er ikke gode nok til at rose folkeskolen
  08 august 2016 kl. 17.17
  Mette With Hagensen, der er formand for foreningen Skole og Forældre mener, at vi skal være meget bedre til at fortælle de gode historier fra folkeskolen.
  Der har været alt for stor fokus på de ting, der ikke fungerer i folkeskolen og det er medvirkende til, at flere vælger en privatskole i stedet for en folkeskole. Det mener Mette With Hagensen, der synes, at der fremover skal være mere fokus på de positive ting.
  Ifølge Mette With Hagensen så er friskoler og privatskoler rigtig gode til at formidle deres værdier og det skal folkeskolen også være meget bedre til også at gøre.
  De private skoler er blevet mere populære de seneste år. På syv år har 25 procent flere forældre valgt at sende deres børn i en privatskole i stedet for en folkeskole her i TV SYDs sendeområde.
  